
ԱՆՇԱՐԺ ԳՈՒՅՔ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ       
	1․ ՀՀ կրթության, գիտության, մշակույթի և սպորտի նախարարություն
	06․07․2026թ․

	
	N 01/20.1/23593-2026

	Ի պատասխան Ձեր՝ 01․07․2026թ․
հմ․ ԴԽ//25108-2026 գրության     
ՀՀ կրթության, գիտության, մշակույթի և սպորտի նախարարությունն «Անշարժ գույք անհատույց օգտագործման իրավունքով տրամադրելու մասին» ՀՀ կառավարության որոշման նախագծի վերաբերյալ առարկություններ չունի, սակայն առաջարկում է Նախագծի 2-րդ կետում նշել սույն որոշման 1-ին կետից բխող փոփոխություններ կատարելու վերաբերյալ համաձայնագիր կնքելու համար հիմք հանդիսացած  ոչ բնակելի տարածքի անհատույց օգտագործման պայմանագրի տարեթիվն ու համարը: 
	Ընդունվել է, կատարվել է համապատասխան լրացում

	2․ Կադաստրի կոմիտե
	01․07․2026թ․

	
	N ՍԹ/14560---2026

	   Հիմք ընդունելով ՀՀ տարածքային կառավարման և ենթակառուցվածքների նախարարության 2026 թվականի հուլիսի 1-ի N ԴԽ//25108-2026 գրությունը՝ «Անշարժ գույք անհատույց օգտագործման իրավունքով տրամադրելու մասին» 
ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
   Անշարժ գույքի էլեկտրոնային տեղեկատվական շտեմարանի տվյալների համաձայն՝ Նախագծի 1-ին կետում նշված քաղաք Երևան, Կ. Ուլնեցու փողոց, 31 շենք հասցեում գտնվող 2,746.4 քմ ընդհանուր մակերեսով թիվ 2 մասնաշենքը 
2024 թվականի հոկտեմբերի 30-ին Հայաստանի Հանրապետության և «Հայաստանի տարածքային զարգացման» հիմնադրամի միջև կնքված N 56/0024 պայմանագրի (գրանցամատյան՝ 18829) հիման վրա անհատույց օգտագործման իրավունքով տրամադրվել է հիմնադրամին և գրանցվել վերջինիս անհատույց օգտագործման իրավունքը (անշարժ գույքի նկատմամբ իրավունքների պետական գրանցման 
N 12112024-01-0337 վկայական): Նշված հանգամանքով պայմանավորված՝ առաջարկում ենք Նախագծի 2-րդ կետում լրացնել վերոնշյալ պայմանագրի տվյալները։

	Ընդունվել է, կատարվել է համապատասխան լրացում։

	3. ՀՀ ֆինանսների նախարարություն
	21․07․2026թ․

	
	N 04/9/19031-2026

	ՀՀ տարածքային կառավարման և ենթակառուցվածքների նախարարության 02.07.2026թ․ N ԴԽ//25108-2026 գրությամբ ներկայացված «Անշարժ գույք անհատույց օգտագործման իրավունքով տրամադրելու մասին» ՀՀ կառավարության որոշման նախագծի վերաբերյալ, որով առաջարկվում է ՀՀ սեփականություն հանդիսացող քաղաք Երևան, Քանաքեռ-Զեյթուն Կ․Ուլնեցու փողոց 31 շենք հասցեում գտնվող 108 քառ․մետր ընդհանուր մակերեսով կաթսայատունը անժամկետ անհատույց օգտագործման իրավունքով տրամադրել «Հայաստանի տարածքային զարգացման» հիմնադրամին (այսուհետ՝ Հիմնադրամ) կանոնադրական գործառույթներին համապատասխան գործունեություն իրականացնելու համար, հայտնում ենք հետևյալը.
1. Նախագծի հիմնավորման համաձայն՝ նախագծի ընդունումը պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի առաջացնի, այնուամենայնիվ առաջարկում ենք նախագծի շրջանակներում բացահայտել տրամադրվող տարածքի հետագա պահպանման ծախսերի ֆինանսական գնահատականը և ֆինանսավորման աղբյուրները (պետական բյուջեի վրա ազդեցությունը գնահատելու տեսանկյունից):
2. Հաշվի առնելով, որ ներկայում քննարկվում է պետական սեփականություն հանդիսացող գույքի վարձակալությամբ տրամադրման գործընթացը կանոնակարգող օրենսդրական փաթեթ (Օրենսդրական փաթեթ), առաջարկում ենք սույն նախագծով նախատեսվող անհատույց օգտագործման իրավունքով տարածքի օգտագործման պայմանագրում (Պայմանագիր) նախատեսել դրույթ, ըստ որի Պայմանագրում կիրականացվի փոփոխություն Օրենսդրական փաթեթի ուժի մեջ մտնելուց հետո։

	Ընդունվել է, Հիմնավորման մեջ կատարվել է համապատասխան լրացում։


	4․ Վարչապետի աշխատակազմի իրավաբանական վարչություն
	22․07․2026թ․

	
	N 02/16.32/25031-2026

	ԵԶՐԱԿԱՑՈՒԹՅՈՒՆ
«Անշարժ գույք անհատույց օգտագործման իրավունքով տրամադրելու մասին» ՀՀ կառավարության որոշման նախագծի վերաբերյալ

	Ներկայացված նախագիծն անհրաժեշտ է համապատասխանեցնել ՀՀ կառավարության 2023 թվականի ապրիլի 21-ի N 595-Ն որոշման 1-ին հավելվածով հաստատված՝ պետական գույքի անհատույց օգտագործման տրամադրման կարգի 17-րդ կետի 2-րդ և 3-րդ ենթակետերով սահմանված պահանջներին: 



	Քննարկվել է
Հաշվի առնելով, որ անշարժ գույքի շուկայական արժեքին մոտարկված կադաստրային արժեքը Կադաստրի կոմիտեի կողմից տրամադրվում է առանձին միավոր գրանցված անշարժ գույքի համար, ուստի միայն կաթսայատան արժեքը հնարավոր չէ հաշվարկել և ներառել նախագծում, ուստի Նախագծում ներառվել է գույքի սկզբնական արժեքը։ Օգտագործման իրավունքով չի նախատեսվում տրամադրել հողամաս, ուստի նախագծում հեկտարով արտահայտվող մակերես առկա չէ։ 







